Հատկանշական է, որ վերջերս Reuter գործակալությանը տված հարցազրույցում երկրի նախագահը նշել է, որ գալիք ընտրությունների ժամանակ ՀՀԿ-ի պարտության դեպքում, ինքը, «բնականաբար» կհեռանա քաղաքականությունից: Բայց հարցն էլ հենց նրանում է, որ ՀՀԿ-ն հաղթելու է: Իսկ դա նշանակում է, որ նախագահի առաջ, ում գործունեության երկրորդ ժամանակաշրջանն ավարտվում է 2018 թ.-ին, կբացվեն նոր ու լայն հնարավորություններ, նա կարող է դառնալ խորհրդարանի խոսնակ, վարչապետ, կամ պարզապես կարող է մնալ որպես իշխող քաղաքական ուժի առաջնորդ, որը հավասար կլինի նախկին խորհրդային միության Կենտկոմի գլխավոր քարտուղարի պաշտոնին, ով Սահմանադրության համաձայն՝ ձևականորեն ոչ մի իշխանություն ունենալ չի կարող: Իսկ քանի որ աշխարհն այդպես էլ մինչև վերջ հասկանալ չկարողացավ, թե ինչպես կարող է կուսակցության առաջնորդը երկար տարիներ ղեկավարել աշխարհի ամենահզոր տերություններից մեկը՝ չունենալով Սահմանադրությանը համապատասխանող իշխանություն, գլխավոր քարտուղարը ժամանակ առ ժամանակ ստիպված էր իրեն նշանակել կամ Գերագույն խորհրդի ղեկավար (նախագահ), կամ էլ իշխանության ղեկավար: